CELEX: 32017R0173
Language: bg
Date: 2017-02-01 00:00:00
Title: Регламент за изпълнение (ЕС) 2017/173 на Комисията от 1 февруари 2017 година за изменение на Регламент (ЕО) № 1292/2008 и Регламент за изпълнение (ЕС) № 887/2011 по отношение на наименованието на притежателя на разрешителните за Bacillus amyloliquefaciens CECT 5940 и Enterococcus faecium CECT 4515 (Текст от значение за ЕИП. )

2.2.2017   
            
            
               BG
            
            
               Официален вестник на Европейския съюз
            
            
               L 28/5
            
         РЕГЛАМЕНТ ЗА ИЗПЪЛНЕНИЕ (ЕС) 2017/173 НА КОМИСИЯТА
   от 1 февруари 2017 година
   за изменение на Регламент (ЕО) № 1292/2008 и Регламент за изпълнение (ЕС) № 887/2011 по отношение на наименованието на притежателя на разрешителните за Bacillus amyloliquefaciens CECT 5940 и Enterococcus faecium CECT 4515
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               В съответствие с член 13, параграф 3 от Регламент (ЕО) № 1831/2003 е подадено заявление от Norel SA с предложение за промяна на наименованието на притежателя на разрешителните съгласно Регламент (ЕО) № 1292/2008 на Комисията (2) и Регламент за изпълнение (ЕС) № 887/2011 на Комисията (3).
            
         
               (2)
            
            
               Заявителят посочва, че Evonik Nutrition & Care GmbH е придобил от Norel SA правата за търговия с фуражните добавки Bacillus amyloliquefaciens CECT 5940 иEnterococcus faecium CECT 4515, считано от 4 юли 2016 г. Заявителят е представил съответната информация в подкрепа на своето искане.
            
         
               (3)
            
            
               Предложената промяна на притежателя на разрешителното има чисто административен характер и не налага извършването на нова оценка на посочените добавки. Европейският орган за безопасност на храните бе уведомен за подаденото заявление.
            
         
               (4)
            
            
               За да може Evonik Nutrition & Care GmbH да упражнява правата си за търговия, е необходимо да бъдат променени условията на разрешителните.
            
         
               (5)
            
            
               Поради това Регламент (ЕО) № 1292/2008 и Регламент за изпълнение (ЕС) № 887/2011 следва да бъдат съответно изменени.
            
         
               (6)
            
            
               Тъй като не е наложително от съображения за сигурност въведените с настоящия регламент изменения на Регламент (ЕО) № 1292/2008 и Регламент за изпълнение (ЕС) № 887/2011 да бъдат приложени незабавно, е целесъобразно да се предвиди преходен период за изчерпване на складовите наличности.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 1292/2008
   В колона 2 от приложението към Регламент (ЕО) № 1292/2008 името „Norel SA“ се заменя с името „Evonik Nutrition & Care GmbH“.
   Член 2
   Изменение на Регламент за изпълнение (ЕС) № 887/2011
   Регламент за изпълнение (ЕС) № 887/2011 се изменя, както следва:
   
               а)
            
            
               в заглавието името „Norel SA“ се заменя с името „Evonik Nutrition & Care GmbH“;
            
         
               б)
            
            
               в колона 2 от приложението името „Norel SA“ се заменя с името „Evonik Nutrition & Care GmbH“.
            
         Член 3
   Преходни мерки
   Наличните запаси от добавката, които отговарят на разпоредбите, приложими преди датата на влизане в сила на настоящия регламент, могат да продължат да се предлагат на пазара и да бъдат използвани до тяхното изчерпване.
   Член 4
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 февруари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 268, 18.10.2003 г., стр. 29.
   
      (2)  Регламент (ЕО) № 1292/2008 на Комисията от 18 декември 2008 г. за разрешаване на Bacillus amyloliquefaciens CECT 5940 (Ecobiol и Ecobiol plus) като фуражна добавка (ОВ L 340, 19.12.2008 г., стр. 36).
   
      (3)  Регламент за изпълнение (ЕС) № 887/2011 на Комисията от 5 септември 2011 г. относно разрешаването на препарат от Enterococcus faecium CECT 4515 като фуражна добавка за пилета за угояване (притежател на разрешителното Norel S.A.) (ОВ L 229, 6.9.2011 г., стр. 7).